ΚΑΝΟΝΙΣΜΟΣ (ΕΟΚ) αριθ. 1392/79 ΤΗΣ ΕΠΙΤΡΟΠΗΣ της 4ης Ιουλίου 1979 περί τροποποιήσεως του κανονισμού αριθ. 282/67/ΕΟΚ "περί των λεπτομερειών παρεμβάσεως για τους ελαιούχους σπόρους"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1)(1)

ΕΕ αριθ. N 172 της 30.9.1966, σ. 3025/66., όπως τροποποιήθηκε τελευταία από τον κανονισμό (ΕΟΚ) αριθ. 590/79(2), και ιδίως το άρθρο 26 παράγραφος 3,

Εκτιμώντας:

ότι το άρθρο 2 του κανονισμού αριθ. 282/67/ΕΟΚ της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 1512/78(4), προβλέπει ότι η ελαχίστη ποσότης μιας ομοιογενούς παρτίδας κραμβόσπορων, γογγυλόσπορων ή ηλιανθόσπορων, που δύναται να προσφερθεί στον οργανισμό παρεμβάσεως, καθορίζεται σε 50 τόννους- ότι η κτηθείσα πείρα έδειξε ότι η ποσότης αυτή είναι πολύ μικρή και πρέπει ως εκ τούτου να αυξηθεί-

ότι κατά το άρθρο 3 του ιδίου κανονισμού, η παρέμβαση περιορίζεται στους κραμβόσπορους και τους γογγυλόσπορους των οποίων το έλαιο έχει μεγίστη περιεκτικότητα σε ερουκικό οξύ 10%- ότι η περιεκτικότητα αυτή πρέπει να μειωθεί προοδευτικώς σε 5%-

ότι το άρθρο 7 του εν λόγω κανονισμού προβλέπει την εφαρμογή προσαυξήσεων και μειώσεων για τους σπόρους που προσφέρονται στην παρέμβαση και δεν ανταποκρίνονται στον ποιοτικό τύπο- ότι λαμβανομένης υπόψη της εξελίξεως των τιμών κατά τη διάρκεια της περιόδου εμπορίας 1978/1979, πρέπει να τροποποιηθούν οι προσαυξήσεις και μειώσεις που αναγράφονται στο παράρτημα 1 του κανονισμού αριθ. 282/67/ΕΟΚ-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός αριθ. 282/67/ΕΟΚ τροποποιείται ως ακολούθως:

1. Στο άρθρο 2, η ποσότητα των "50 τόννων" αντικαθίσταται από την ποσότητα των "100 τόννων".

2. Στο άρθρο 3 παράγραφος 2 πρώτη περίπτωση, το ποσοστό του "10%" αντικαθίσταται από το ποσοστό του "5%" και προστίθεται η ακόλουθη πρόταση:

"Εν τούτοις, αυτό το τελευταίο ποσοστό καθορίζεται σε 9% για την περίοδο εμπορίας 1979/1980 και σε 7% για την περίοδο εμπορίας 1980/1981."

3. Το κείμενο του τμήματος I του παραρτήματος I αντικαθίσταται από το ακόλουθο κείμενο:

"Περιεκτικότης σε έλαιο

Προσαύξηση ή μείωση κατά 0,037 ΕΛΜ ανά 100 γραμμάρια ελαίου άνω ή κάτω των 40 χιλιογράμμων περιεχομένων σε 100 χιλιόγραμμα σπόρων, των οποίων το βάρος προσδιορίζεται σύμφωνα με τη μέθοδο που καθορίζεται στο παράρτημα του κανονισμού (ΕΟΚ) αριθ. 1204/72 και των οποίων η περιεκτικότης σε έλαιο προσαρμόζεται κατ' αναλογία."

4. Στο τμήμα II του παραρτήματος I, το ποσό των "0,037 λογιστικών μονάδων" αντικαθίσταται, από 1ης Σεπτεμβρίου 1979, από το ποσό των "0,050 ΕΛΜ".

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιουλίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 4 Ιουλίου 1979.

Για την Επιτροπή

Finn GUNDELACH

Αντιπρόεδρος

(1) (2) ΕΕ αριθ. N 78 της 30.3.1979, σ. 1.

(3) ΕΕ αριθ. N 151 της 13.7.1967, σ. 1.

(4) ΕΕ αριθ. N 178 της 1.7.1978, σ. 58.